Naziv obveznika: ŽUPANIJSKI SUD U DUBROVNIKU

Razdjel: 109 Ministarstvo pravosuđa i uprave

Broj RKP-a: 3390

Glava 10965

Aktivnost: A638000

OIB: 89577096924

Dubrovnik, 06.11.2024.

OBRAZLOŽENJE POSEBNOG DIJELA FINANCIJSKOG PLANA

ZA RADZDOBLJE 2025.-2027.

Županijski sud u Dubrovniku svoje rashode planira sukladno limitiranim općim prihodima i primicima iz izvora 11 te jedan manji dio iz izvora 31 (vlastiti prihodi). Za 2025. godinu planirana sredstva iznose 1.733.997 EUR, za 2026. godinu 1.729.960 EUR i za 2027. godinu 1.795.362 EUR. Svi rashodi Županijskog suda u Dubrovniku odnose se na program A638000 vođenje postupaka iz nadležnosti županijskih sudova.

Planirani rashodi za plaće i doprinose izvršeni su na temelju broja zaposlenih u svibnju 2024. godine uz propisani koeficijent, osnovicu za službenike i namještenike i dužnosnike koji su važili na dan sastavljanja Plana uz povećanje minulog rada 0,5 % za svaku godinu planiranog razdoblja.

Planirani rashod za plaće i doprinose u 2025. godini iznose 1.270.857 EUR. U plan je uključena plaća dva dužnosnika čiji je postupak izbora i imenovanja u tijeku. Odlukom Ministra pravosuđa i uprave i digitalne transformacije predviđeno je osnivanje odjela za podršku žrtvama s dva radna mjesta, voditelja odjela i stručnog savjetnika.

Planirani rashod za plaće i doprinose u 2026. godini iznose 1.334.850 EUR. te su izvršeni na temelju proračuna za 2025. godinu uz povećanje minulog rada.

Planirani rashod za plaće i doprinose u 2027. godini iznose 1.409.443 EUR. te su izvršeni na temelju proračuna za 2026. godinu uz povećanje minulog rada.

Ostali rashodi za zaposlene (prava po Kolektivnom ugovoru i Zakonu o plaćama pravosudnih dužnosnika) planirani su prema visini naknada koje su vrijedile na dan sastavljanja plana i prema podatcima sudske uprave o broju službenika i pravosudnih dužnosnika koji u navedenom trogodišnjem razdoblju ostvaruju materijalna prava.

Izračun za 2025. godinu izvršen je za jednu jubilarnu nagradu za 15 godina, jednu jubilarnu za 20 godina i jednu za 35 godina staža. Sva jednaka prava temeljem KU i Zakona o plaćama pravosudnih dužnosnika izračunata su na bazi trideset i jednog zaposlenika. Ostala prava iz kolektivnog ugovora (pomoći i otpremnine) izračunate su za četiri službenika te dar za osmero djece. Ostali rashodi planirani su u ukupnom iznosu od 27.035 EUR.

Izračun za 2026. izvršen je jednu jubilarnu nagradu za 5 godina, jednu jubilarnu nagradu za 40 godina. Sva jednaka prava temeljem KU i Zakona o plaćama sudaca izračunata su na bazi trideset i jednog zaposlenika. Ostala prava iz kolektivnog ugovora (pomoći i otpremnine) izračunate su za četiri službenika te dar za osmero djece. Ostali rashodi planirani su u ukupnom iznosu od 25.305 EUR.

Izračun za 2027. godinu izvršen je za jednu jubilarnu nagradu za 5 godina, jednu jubilarnu nagradu za 10 godina, jednu jubilarnu nagradu za 30 godina. Sva jednaka prava temeljem KU i Zakona o plaćama sudaca izračunata su na bazi trideset i jednog zaposlenika. Ostala prava iz kolektivnog ugovora (pomoći i otpremnine) izračunate su za četiri službenika te dar za osmero djece. Ostali rashodi planirani su u ukupnom iznosu od 26.514 EUR.

Naknade troškova zaposlenima za trogodišnje razdoblje iznose 32.500 EUR za 2025. godinu, 33.000 EUR za 2026. godinu i 33.000 EUR za 2027. godinu.

Naknade za prijevoz zaposlenika na posao i s posla planirane su sukladno važećim cjenicima na dan sastavljanja. Povećanje u odnosu na prethodna razdoblja odnosi se na povećanje cijena prijevoznih karata kao i izmjena koje su stupile na snagu temeljem Zakona o plaći i drugim materijalnim pravima pravosudnih dužnosnika.

Naknade za službena putovanja i stručno usavršavanje zaposlenika izračunate su prema prethodnom razdoblju.

Rashodi za materijal i energiju za 2025. godinu iznose 85.200 EUR, za 2026. godinu 85.700 EUR i za 2027. godinu 85.700 EUR.

Glavnina rashoda odnosi se na nabavku uredskog materijala koji su planirani prema rashodima u petomjesečnom razdoblju 2024. godine te na rashode za energiju imajući u vidu da je trenutno na snazi Uredba Vlade o otklanjanju poremećaja na domaćem tržištu energije.

Rashodi za usluge za 2025. godinu iznose 183.125 EUR za 2026. godinu 181.725 EUR i za 2027. godinu 183.805 EUR.

Glavnina rashoda odnosi se na usluge telefona, pošte i prijevoza. Usluge tekućeg i investicijskog održavanja u narednom trogodišnjem razdoblju planirane su u iznosu od 15.500 EUR za svaku godinu. što se odnosi na godišnji servis klima uređaja za zgradu pravosudnih tijela u Dubrovniku.

Na kontu komunalnih usluga za naredno trogodišnje razdoblje bilježi se porast u odnosu na prethodno razdoblje uslijed rasta cijena usluga.

Na kontu zakupnina i najamnina u financijskom planu za trogodišnje razdoblje uključeno je sklapanje novog ugovora za najam pisača uslijed dotrajalosti opreme.

Na kontu zdravstvenih usluga povećanje u odnosu na prethodno razdoblje odnosi se na povećanje vrijednosti sistematskih pregleda iz KU i novo stečenih prava pravosudnih dužnosnika na iste.

Ostali financijski rashodi odnose se na bankarske usluge i usluge platnoga prometa koje za planirano trogodišnje razdoblje iznose 1.000 EUR za svaku godinu financijskog plana.

U narednom trogodišnjem razdoblju na kontima 422 planirana su sredstva u iznosu od 15.300 EUR za 2025. godinu, te po 1.000 EUR za 2026. i 2027. godinu. Planirana sredstva će se utrošiti na nabavu klupa za čekaonice, nužno potrebne kamere za održavanje ročišta, video nadzor na ulazu u zgradu, te nabavu ostale komunikacijske opreme koja je zastarjela i dotrajala te uvelike ograničava redovan rad.

U narednom trogodišnjem razdoblju planirana sredstva na kontu 4511 iznose 100.000 EUR za 2025. godinu, te po 50.000 EUR za 2026. i 2027. godinu . Sredstva se planiraju utrošiti na nastavak rekonstrukcije druge vertikale sanitarnih čvorova, adaptaciju prostora i izmjenu rasvjetnih tijela te uređenje arhiva.

Rashodi iz izvora 31 skupine 66 odnose se na rashod za uredski materijal i usluge tekućeg i investicijskog održavanja. Rashodi su planirani na razini ukupnih prihoda i primitaka od usluga kopiranja i najma prostora te za svaku godinu, prateći dosadašnju dinamiku, iznose 2.800 EUR.

Voditeljica odsjeka

Financijsko materijalnog poslovanja

Ana Herceg